TOP จัดงาน “วันเด็ก” รอบโรงกลั่น จ.ชลบุรี
TOP จัดกิจกรรมส่งมอบความสุขให้กับเยาวชนรอบโรงกลั่น เนื่องในวันเด็กแห่งชาติ ประจำปี 2566
TOP จัดกิจกรรมส่งมอบความสุขให้กับเยาวชนรอบโรงกลั่น เนื่องในวันเด็กแห่งชาติ ประจำปี 2566
18 ม.ค. 2566

บริษัท ไทยออยล์ จำกัด (มหาชน) หรือ TOP จัดกิจกรรมวันเด็กแห่งชาติ ณ ศูนย์สุขภาพและการเรียนรู้กลุ่มไทยออยล์เพื่อชุมชน อำเภอศรีราชา จังหวัดชลบุรี โดยมีนายเชษฐ์ โปร่งจิตต์ ผู้จัดการฝ่ายเคลื่อนย้ายผลิตภัณฑ์และท่าเรือ TOP และนายสันติ ศิริตันหยง รองนายกเทศมนตรีเทศบาลนครแหลมฉบัง ร่วมพิธีเปิดกิจกรรมฯ
โดยกลุ่มไทยออยล์ให้ความสำคัญในการเสริมสร้างการเรียนรู้ การพัฒนาทักษะต่างๆ และความคิดสร้างสรรค์ของเยาวชนที่อาศัยอยู่ในชุมชนรอบกลุ่มไทยออยล์ โดยจัดกิจกรรมที่ส่งเสริมทั้งด้านวิชาการ ด้านศิลปะ และกีฬา เช่น กิจกรรมให้ความรู้วิธีการคัดแยกขยะที่ถูกต้อง กิจกรรมทาสีปูนปั้น และเกมเตะบอล เป็นต้น รวมถึงมีการจัดเตรียมซุ้มอาหารนานาชนิด และของขวัญมากมายแจกให้เยาวชนและผู้ปกครองที่เข้าร่วมงานอีกด้วย